open-index/open-wikipedia-markdown huggingface dataset:
Transporto

El **transporto**(del latin *trans-*, "a traverso", i *portare*, "yevar") es el movimento de benadames, bestias i produktos de un lugar verso otruno.

## Infraestruktura de transporto
La *infraestruktura* es yamada djeneralmente *red* i entre eyos se topan las kalejas, otopistas, vias de trenos, lineas aereas, kanales, gasoduks, ets., inkluyindo los puntos de koneksyon: ayroportos, garas, terminales d'otobuses i portos.

## Veikul de transporto
Egzisten munchos tipos de veikuls de transporto, komo las arabas, trenos, aviones, naves i otros.

## Kateggorías de transporto

* Transporto por otopista
* Transporto publiko
* Transporto por ayre
* Transporto por treno
* Transporto maritimo
* Transporto de rio
* Transporto en bisikleta

## Ver endemas
* Otopista
* Enjenieriya sivil.
* Medio de transporto
* Duana

## Referensias


## Atamientos eksternos

Kateggoría:Sensias aplikadas
*
Goy

**Goy** (en ebreo: גוי, plural **goyim**', גוים o גויים), es un biervo trasliterado del ebreo ke sigyifika literalmente ‘nasyon’, en akrodansa de los djentiles, ke son todas los benadames ke no apartienen al puevlo djudio. Deke en la Tora los israelianos fueron enkomendados apartarse de las otras nasyones, el biervo goy ambezó a uzarse para azer referensia a los djentiles.

## En la Tora
La prima vez que el biervo *goy* aparese enrejistrado en el Tanah se topa en Bereshit 10:5,​ aziendo referensia a nasyones ajenas al puevlo de Israel, ande El Dio promete a Abraam Avinu ke sus ijos konformaran una nasyon grande (*goy gadol*). Este biervo i sus derivados son kullaneados 550 vezes en el Tanah. En Teilim 67,salmos 67. BibleGateway ​ aparese eskrito ke todas las nasyones van dar loores a El Dio.

D'akodro kon la interpretasyon de los hahamim, todos los goyim son ijos de Noah i los sus ijos tienen menester de kumplir los siete enkomendamientos de las nasyones.

## Referensias


Kateggoría:Biervos en ebreo
Scleroctenophora

**Scleroctenophora** es una klase estinta de ctenoforos ke bivio durante el Kambrico temprano, espesifikamente en la etapa kambrika. Se tienen topado fosiles de ditos organismos en los eskistos de Maotianshan, Kina. 

Kateggoría:Fosiles
Sistem solar

El **Sistem Solar** es una parte de la galaksia Via Laktea arientro del Universo; esta konformado por el Sol, el kondjunto de puerpos ke entornan al su deredor i el espasio interplanetario ke se topa entre eyos. En la aktualita se konosen mas de una diezena de sistemes planetarios ke entornan otras estreyas, i mas de una sientena de estreyas en las kualas se tiene topado a lo manko un planeta.

## Klasifikasion de puerpos espasialos
D'akodro kon sus karakteristikas, los puerpos ke konforman el Sistem Solar se klasifikan en:

* Sol, una estreya de tipo espektral G2 ke kontiene mas del 99% de la masa del sistema.
* Planetas. Divididos en planetas interiores, endemas yamados terrestres o telurikos (Merkurio, Venus. Tierra i Marte), i planetas eksteriores o djigantes. Entre estos d'alkavo, Djupiter i Saturno se yaman *djigantes gaseozos* mientres ke Urano i Neptuno son yamados *djiganytes yelados*. Todos los planetas djigantes tienen aldoredor aniyos.
* Planetas enanos. Esta mueva kategoriya fue kriada por la Union Astronomika Internasyonala en Ogusto de 2006. Aze referensia a puerpos kon forma esferika ama les manka grandesa para atrayer otros puerpos komo un satelit o un aniyo espasial. Puerpos komo Pluton, Seres o (136199) Eris (Xena) se topan arientro de esta kategoriya.
* Satelites. Son puerpos ke se topan al deredor entornando los planetas, algunos grandes komo Ganimedes en Djupiter o Titan en Saturno.
* Asteroides. Puerpos chikos konsentrados majoritariamente en la sintura de asteroides ke se topa entre las arbitas de Marte i Djupiter. Su chika masa no les desha tener forma regular.
* Objektos de la sintura de Kuiper. Son otros objektos yelados ke tienen arbitas regularas, los majores de los kualos son Sedna i Quaoar.
* Kometas. Objetos yelados chikos provenientes de la Nuve de Oort

Kateggoría:Astronomiya Kateggoría:Sistem Solar
Atmosfera

La **atmosfera** es la kapa de gazes ke se topa alderedor de la Tierra; la egzistensia de la atmosfera es esensiala para la vida, deke abastese de oksijeno para respirar, kontrola la temperatura, kudia de la radiasyon solar i meteoritos, i esta kompuesta prinsipalmente por nitrojeno i oksijeno. Se topa dividida en en kapas (troposfera, estratosfera, i otras), las kualas varian en densita i temperatura kon la altura, siendo un sistem dinamiko enfluensiado por la aktivita umana i naturala.

## Fonksiones prinsipalas

* Abastese de oksijeno: Kontiene el oksijeno menesterozo para la respirasion de los seres bivyentes i el dioksido de karbono para la fotosintesis.
* Kontrola la temperatura: Empede trokamientos ekstremos entre el diya i la noche, manteniendo una temperatura abitable.
* Proteksyon: Filtra la radiasion ultravioleta del Sol i kema la majorita de los meteoritos.
* Transporto: Es el medio para los fenomenos meteorolojikos i el movimento de la enerjiya.

## Konposisyon

* Gases Prinsipales: Nitrojeno (~78%) i Oksijeno (~21%), kon chikas kantidades de Argon, Dioksido de Karbono i Vapor de Agua.

Kateggoría:Sensia planetaria
Koloso de Rodes

**El Koloso de Rodas**

El Koloso de Rodas fue una de las siete maraviyas del olam antiko. Estava situado en la izla de Rodas, en la mar Ejea, i fue konstruído entre los anyos 292 i 280 antes de la era komun. Su ereksion tuvo komo motivo la viktoria de los rodios kontra el asedio de Demetrio Poliorcetes.

La estatua representava al dio Helios, divinidad del sol i protektor de la sivdad. Fue fecha de bronze, montada sobre una estructura interna de piedra i fierro. Asegun las fuentes antikas, su altura era de aproksimadamente trenta i dos metros, lo ke la fazía una de las mas altas estatuas fin ese momento.

En el anyo 226 abanti la era komun, un fuerte terremoto provoko la kayida del Koloso. La estatua kedo derrivada, i sus restos permanecieron en el etaj por varios sieglos. Ainda en este estado, fue konsiderada una maraviya i atrajo visitantes de munchas partes del olam mediterraneo.

En el sieglo VII de la era komun, los restos del Koloso fueron vendidos komo metal, i la estatua fue desmantelada por entero. El Koloso de Rodas ocupa oy un lugar importante en la istoria del arte i de la teknika, komo un egzemplo destacado de la eskultura monumental del olam elenistiko.
Guertas enkolgantes de Babilonia

Las Uertas Kolgantes de Babilonia son konsiderados una de las siete maraviyas del olam antiko, ainda ke su egzistensia istorika non es del todo segura. Asegun las deskripsiones de autores gregos i romanos, las uertas estavan situadas en la sivdad de Babilonia, en Mesopotamia, serka del rio Eufrates, i datan del sieglo VI abanti la era komun.

La tradision mas konosida atribuye su konstruksion al rey Nabukodonosor II, ke los avriya mandado azer para su mujer, la reyna Amytis, ke sentia munchas ansias por las montanyas i la verdura de su tierra natal. Las uertas eran deskriptas komo una serie de terrazas elevadas, kubiertas de arvoles, flores i plantas egzotikas, ke formavan una montanya artifisiala en medio de la sivdad.

Para mantener la vegetasion, los Jardines Kolgantes deviyan tener un sistema de irigasion muy avansado. Se kreye ke el agua del rio era levantada asta los niveles altos por medios mekanikos, komo tornos o bombas primitivas. Dito sistema arepresenta un grande adelanto tekniko para su tiempo.

A pesar de las munchas mensionas en los tekstos antiguos, fin oy no se an encontrado provas arkeolojikas klaras de ditas uertas en Babilonia. Algunos investigadores piensan ke pudieron aver egzistido en otra sivdad, komo Ninive, o ke fueron una idealisasion literaria basada en varias uertas realas.

Las uertas Kolgantes de Babilonia siguen siendo un simbolo de la imajinasion umana, de la armonia entre arkitektura i natura, i una de las maraviyas antikas mas enigmatikas.
Kula de Babel

**La Kula de Babel** (En ebreo מגדל בבל *Migdal Babel* i en grego antiko Πύργος τῆς Βαβέλ, *Pirgos tēs Babel*) es una konstruksion mitika mensionada en la Tora, en el libro del Bereshit. El relato aparese espesifikamente en Bereshit 11:1–9, ande se nara el buto de la umanita de levantar una sivdad i una kula “ke la su kavesa se eleve fina los syelos”.

Asegun dito pasaje, todos los ombres avlavan una sola lingua i se asentaron en la tiera de Shinar, djeneralmente identifikada kon Mesopotamia. Movidos por el buto de afirmarse i no ser esparsidos por la tiera, empesaron la konstruksion de la kula, usando ladriyos i betun. Dio, viendo la ovra, konfundio las sus linguas kon el buto de ke no se entendieran entre eyos, i ansi la konstruksion hue abandonada. Por esto, el lugar fue yamado Babel, biervo asosiado kon la konfuzion.

Desde una perspektiva istorika i arkeolojika, la Kula de Babel se relasiona a menudo kon los zigurates mesopotamios, en partikular kon el Etemenanki, el zigurat principalo de Babilonia, dedicado al dio Marduk. Estas kulas eskalonadas tenian una funsion relijoza i simbolikamente konetavan la tiera kon el sielo.

La Kula de Babel tiene un lugar sentralo en la tradision biblika i en el pensamiento umano. El relato es interpretado komo una refleksion sovre los limites del pueder umano, la soberbia, i el orijin de la diversita de las linguas, asigun la tradision de la Tora.
Charnia

***Charnia*** es un djnero del filo egstinto Petalonamae. Fue una forma de bida ediakarica tipo fronda con krestas segmentadas en forma de pendola ke se dezbolben alternativamente verso la derecha i syedra desde una sutura medial en zig-zag (egsibiendo ansina isometría opuesta). El primo espesimen fosilizado de *Charnia* "Charnia Masoni" en onor a John Mason fue ayado en las sharas de Leicestershire, Inglaterra y endespues otrones fueron ayados en depositos prekambricos de Australia, Kanada i Rusia.

El organismo bivo era un tipo de forma de bida ke kresiya en el fondo de la mar i se kreye ke se alimento de nutrientes en el agua. A pesar de la aparensya de elecho de *Charnia*, non es una planta o alga fotosintética porke la natura de los fósiles ande se tienen ayados espesimenes sinyifika ke oriyinalamente vivio en aguas profundas, muncho por debasho de la zona fotika ande puede abenir la fotosintesis.

Abitaron durante el período Ediacárico entre fase 579 y 555 miyones de anyadas. El kresimiento i desaroyo endemas son temas de investigasyon kontinua, y dito tiene desakreditado la hipotesis ke la relasionava kon la pendola de mar. A diferensya de las pendolas marinas, ke kresen por insersion basal, *Charnia* kresiya por la insersion apikal de muevos brotes.

**Ver endemas**

* Biota del periodo ediakariko

* Stromatoveris

* Dickinsonia

* Kimberella
Kateggoría:Vida ediakariana
Fener de Aleksandria

El **Fener de Aleksandria** (en grego: Φάρος της Αλεξάνδρειας) fue una kula fraguada en el sieklo III a. C. durante la dinastia ptolemaika, en el reinado de Batlamyus II (280-247 a. C.) en la isola de Faros en Aleksandria, Ayifto, kon el buto de servir komo punto de referensia del porto i komo fener, kon una altesa estimada de al menos 100 metros. Fue una de las estrukturas mas altas fechas por el ombre durante munchos syeklos, i konforma parte de las siete maraviyas del mundo antiko por Antipatro de Sidon.

Kateggoría:Alexandria
Kula

Una **Kula** es una konstruksion arkitekturala alta i estrecha, mas alta ke ancha, desenyada kon el buto de alkansar altura i visivilita. Desde tiempos antikos, las kulas tienen sido fraguadas kon diferentes butos, komo defensa, observasyon, relijion o simbol de pueder i prestij.

En el mundo antiko, las kulas formavan parte de murayas i fortalezas, sirviendo para vijilar el entorno i guadrar las sivdades. Otras kulas tenian un karakter relijiozo, komo los zigurates de Mesopotamia, los minaretes de las mishkitas o los kampanarios de las kilisias, ke bushkavan un atamiento simboliko entre la tierra i el sielo.

Durante la Edad Media, las kulas se desveloparon en kastiyos i sivdades evropeas, siendo kullaneadas en menesteres militares i sitizenos. En periodos mas modernos, las kulas empesaron a tener fonksiones muevas, komo feneres, kulas de ora, kulas de komunikasion i, en la epoka moderna, raskasielos.

Desde el punto de vista tekniko, el fraguamiento de una kula demanda solusiones espesiales para la estabilita, el peso i la rezistensia al viento. Por esta razon, las kulas amostran el nivel de desvelopamiento en la enjenyeriya i la arkitektura de kada epoka.

En la istoria, la kula tiene servido non solo komo una estruktura util, ama endemas komo un simbol huerte de proteksion, pueder, fe i ambision umana.

Kateggoría:Arkitektura
Mozoleo de Halikarnasus

El **Mozoleo de Halicarnaso** hue uno de las siete maraviyas del olam antiko. Estava situado en la sivdad de Halicarnaso, oy en diya la sivdad de Bodrum, en la Turkia. Dito monumento hue fraguado en el sieglo IV abanti la era komun, komo aron para **Mausolo**, rey de Karia, i para su mujer i ermana **Artemisia II**. Del su nombre viene el vierbo “mausoleo”, ke oy se usa para dizir kualker gran aron monumentalo.

La konstruksion del mozoleo empeso durante la vida de Mausolo i hue terminada empues de su dezes, por orden de Artemisia. El edifisio hue desenyado por arkitektos gregos i adornado por los eskultores mas famozos de la epoka, komo Skopas, Bryaxis, Leochares i Timoteo. El monumento teniya una altura de mas o menos 45 metros i estaba echo de marmol blanko, ricamente dekorado kon relieves i estatuas.

El mausoleo tenía una baza kuadrada, enriva de la kuala se levantava una kolumnata, i sovre esta se elevava una piramida eskalonada. En la punta estava una eskultura monumentala ke arepresentava a Mausolo i Artemisia en un karro triunfal. La mezklanza de estilos grego, eyipsio i orientalo fizo del mozoleo una obra unika en el olam antiko.

A lo largo de los sieklos, el Mozoleo de Halicarnaso fue danyado por terremotos, i finalmente destruido en la Edad Media. Munchas de las sus piedras hueron reutilizadas para otrunas konstrucciones. Oy en diya, solo keda el fundamiento i algunos fragmentos, por ora ke varias eskulturas originales se pueden ver en el Muzeo Britaniko en Londres. A pesar de su destruksion, el mozoleo sigue siendo un simbol emportante del arte i de la arkitektura del olam antiko.
Piramida Grande en Giza

La **Piramida Grande en Giza**, konosida endemas komo la Piramida Grande, es un monumento de la antika sivlizasyon ayifsiana i una de las siete maraviyas del mundo antiko. Fue fraguada durante el reynado del faro Keops, en el sieklo XXVI AEK. Situada en la meseta de Giza, serka de El Kairo, es la mas grande de las piramideas ayifsianas i la sola maraviya del mundo antiko ke surbivio fina el diya de oy. Esta fraguada prinsipalmente de grandes blokos de piedra kalkaria, i la su presensia amostra el alto nivel de konosensya teknika, organizasyon sosyala i keyensia relijioza del antiko Ayifto.

Kateggoría:Siete maraviyas del mundo antiko
Kosmogoniya

La **kosmogoniya** es el konjunto de keyensias, relatos i teoriyas ke versan sovre komo se formo el olam i el universo. El biervo vyene del grego kosmos (olam, orden) i goniya (nasimiento).

En munchas kulturas, la kosmogoniya se ekspresa por medio de mitos, ke kontan el empesijo del olam, de los dios i de los seres umanos. En otronas, se prezenta komo una eksplicasyon filosofica o sentifika, basada en el razonamiento o en la observasion de la natura.

En rezumen, la kosmogoniya es la manera en ke un pueblo o una tradisyon eksplika el nasimiento i la estruktura del universo.
Estatua de Zeus en Olimpia

La **Estatua de Zeus de** **Olimpya**, del artista grego Fidias, hue konsiderada una de las siete maraviyas del olam antiko i una de las kumbres del arte grego klasiko. Dita obra monumental se topava adientro del Templo de Zeus en Olimpya, una sivdad sagrada de la Gresia antika famosa por los djugos olimpikos. La estatua hue fraguada por Fidias, uno de los eskultores mas renombrados de la epoka, al dorredor del anyo 435 AEK

Arepresentava al dio Zeus sentado en un trono majestuozo, en actitud de autorita y serenita. El su puerpo estava fecho de marfil, mientres ke la su vestidura, detayes del trono i ornamentos incluiyan oro, madera i piedras presiozas, lo ke le donava un aspekto de lujo i solemnita. La estatua mediya aproksimadamente 12 metros de alto, de manera ke el techo del templo paresiya kedar basho su presensya, lo ke provokava una impresion de grandeza i pueder divino en todos los visitantes.

Endemas de la su funsion relijosa, la Estatua de Zeus era un simbol del arte i la kultura grega, amostrando un konosimiento avanzado de la anatomiya, la proporsion i la ekspresión artistika. Arepresentava la relasion entre lo umano i lo divino, un tema sentralo en la relijon grega. Malezozamente, la estatua no tiene yegado fin los muestros diyas; se kreye ke hue destruida entre los sieglos V y VI d.C., posiblemente por un insendio o durante la dekadencia del templo, ama las sus descripsiones antikas y reproduksiones en monedas i relieves permiten imayinar la su magnifisensia.
Templo de Artemisa en Efes

El **Templo de Artemisa**, konosido endemas komo **Artemision**, fue uno de los monumentos mas famosos del olam antiko i es kontado entre las siete maraviyas del olam antiko. Se topava en la sivdad de Efeso (oy en diya en la Turkiya moderna), un grande sentro relijioso, komersial i kultural del olam grego. El templo fue dedicado a Artemisa, dioza de la kaza, de la fertilita i protektora de la sivdad.

El primo grande templo fue empesado en el sieglo VI abanti la era komun, kon el apoyo del rey Kreso de Lidia. Fue fraguado enteramente de marmol, koza muy rara para el su tiempo, i era de una grandura imponente: teniya mas de 120 kolumnas altas, rikamente dekoradas. El templo sirviya non solo komo lugar de kulto, otro ke endemas komo banko i tesoro de la sivdad. A lo largo de los sieglos fue destruyido i rekonstruyido munchas vezes, por terremotos i por aksiones humanas.

**Istoria i Destruksiones:**

# Inaugurasion (c. 550 a.C.): Empues de unas 120 anyadas de fraguasion, el templo se kompleto, atrayendo a merkaderes, reyes y i fieles en ziara.
# Prima destruksion (356 a.C.): Un insendio provokado por Herostrato lo destruyo, anke fue rekonstruyido.
# Reconstruksion: El templo fue fraguado yene, ainda más grandiozo.
# Segunda destruksion (c. 267 d.C.): Una invasion gotika lo danyo gravamente.
# Tercera destruksion (401 d.C.): Una alay kristiana lo derribo por ultima vez, marcando el su fin definitivo. 

**Legado:**

Oy endagora, solo restan los simientos y una kolumna solitaria en el sityo, un recordatorio de la grandura del templo ke una vez fue el mas grande del Mediteraneo antiko.
Tanah de Servera

**El Tanah de Servera** es un manuskrito en ebreo dekorado del Tanah, konsiderado uno de los mas emportantes i mas ermozos manuskritos biblikos de la Edad Media. Fue kriado en el anyo 1299 en la sivdad de Servera, en Lerida (Katalunya), kuando la Peninsola Iberika estava ya basho el reynado kristyano.

Endagora, el manuskrito se topa guadrado en la Biblioteka Nasyonala de Portugal, en Lisboa.
## Istorya
El Tanah fue kopiado por el sofer Shlomó ben Abraham, i dekorado por el artista Yosef ha‑Tzarfati, artisto fransez ke morava i lavorava en Kastiya, asigun lo ke se melda en el kolofon del manuskrito. Fue aprontado para una komunita djudia sefardia, en un periodo de grande desvelopamiento kultural i relijiozo de los djudios en la Espanya.

La ovra se topava en el empesijo del syeklo XIX en los Paizes Bashos, para ande munchos djudios portugezos tenian emigrado durante el reynado de *Dom* Manuel I de Portugal, prinsipalmente dospues de la Masakre de Lisboa de 1506. Fue yevado verso Portugal por modre de António Ribeiro dos Santos (1745-1818), bibliotekario de la Real Biblioteka Publika de la Korte (fondada en 1796, oy endiya la Biblioteka Nasyonala de Portugal), la kuala lo merko en el anyo 1804 la por 240 mil reis.

## Deskripsyon
Kontiene el teksto kompleto del Tanah (Tora, Neviim i Ketuvim) i la Masora, endemas del masehet de filolojiya Sefer HaNikud, de David Kimhi, para ser uzado komo ayudo en meldando. Los sus desenes amostran la meskla de la tradisyon espanyola de estil andalusiano kon la enfluensya gotika franzesa. Las mikrografiyas, una teknika tipika djudia ande letras muy muncho chikas konforman figuras i desenes dekorativos, fueron echas por Yose Ben Gaon.

## Emportansya kulturala i relijioza
El Tanah de Servera es una prova emportante del alto nivel intelektual i artistiko de los djudíos sefardis avanti de la ekspulsion de los djudios de Espanya. Representa la kontinuita de la tradisiyon relijioza  djudía i el dialog kultural entre djudíos i kristyanos en la Espanya medievala.

## El Tanah oy endiya
Oy endiya, el Tanah de Servera es konsiderado un trezoro nasyonalo i es ambezado por istoryadores, filologos i espesialistos en arte medieval. A vezes es amostrado en ekspozisyones espesyalizadas, i partes de el se topan dijitalizadas.

## Ver endemas
*Agada de Saray

## Atamientos eksternos
* Lisbon's Hebrew Bible. Medieval Jewish Art in Context. November 22, 2011–January 16, 2012. Metropolitan Museum of Art  
Kateggoría:Tanah
Kateggoría:Istorya de los djudios en Espanya
Zigurat

**El zigurat** es un tipo de fragua relijozo de la Antikita, fraguado en la rejion de la Mesopotamia, ande oy se topan Irak, parte de Suria i Iran. Los zigurates eran kulas altas en forma de eskaleras, echas de munchas plataformas una enriva de la otra. Estas fraguas se ambezaron a fraguar en el empesijo del milenio tresero AEK, sovre todo por los sumerios, i mas tadre por los akadianos, babilonios i asirios.

La fonksion prinsipala del zigurat era relijoza. No era uzado komo templo para el puevlo, ama komo un lugar sagrado ande se pensava ke morava el dio protektor de la sivdad. En la plataforma mas alta se topava un santuaryo chiko, dedikado a dito dio. Los sazerdotes suviyan al zigurat kon el buto de azer rituales, ofrimyentos i orasyones, kon la idea de aserkarse al syelo i al mundo divino.

Los zigurat eran fraguados de ladriyo krudo, sekado al sol, i a vezes rehuersados kon ladriyo kocho. Por kavza del klima i del materyal, munchos de eyos se destruyeron kon el tyempo. Uno de los zigurates mas konosidos es el de Ur, dedikado al dio de la luna Nanna. Oy en dia, los zigurates son un manadero importante para entender la relijion, la arkitektura i la organizasyon sosyala de las sivdades antikas de la Mesopotamia. Zigurates komo el de Ur, konservado djeneralmente bueno, amostra klaramente la forma tipika de estas fraguas i es uno de los mijores enshemplos de la arkitektura mesopotamika.

Probavlemente, la Kula de Babel mensionada en la Tora era un zigurat. D'akodro kon la tradision, dita kula hue fraguada por los ombres ke kerian yegar al syelo, ama Dio los kastigo konfondindo las sus linguas i esparsyendolos por la tiera. Munchos savedores kreyen ke la Kula de Babel estava inspirada en un zigurat real de Babilonia, probablemente el Etemenanki, un grande zigurat dedikado al dio Marduk. Esta istorya se troko en un simbol de la sobervya del benadam i de la diversita de las linguas del mundo.

Kateggoría:Arkitektura antika
Kateggoría:Babilonia
Kateggoría:Irak
Romanse andalusi

El **romanse andalusí** es el nombre kon el ke se designa, en la filolojiya moderna, al kontinuo dialektal romanse fablado en **Al-Ándalus** durante la Edad Media. Ditas formas linguistikas se dezarrollaron a partir del latin vulgar en la Peninsola Iberika i koexistieron durante siglos kon el arabi andalusi.

El romanse andalusi se konose prinsipalmente por las hardjas, chikos poemas finales de los tekstos konosidos como moashahas. Endemas por prestamos al arabi i a las linguas romansas, los poemas del musulman Ben Quzman i por un chiko glosario dezvelopado por Rambam.

## Orijin i dezvelop
El romanse andalusi se dezvelopo en la parte mas romanizada de Hispania. Durante la prima parte de la istoria de Al-Andalus, hue la lingua mas fablada por toda la poblasion, ya hueran djudios, kristianos o musulmanos. La arabisasyon kulturala de Al-Andalus fizo ke el romanse perdiera su posisyon sosiala, ama fina la konkista almoravida i almohada no se perdio definitivamente.

## Testimonios eskritos
El romanse andalusi esta eskrito en alefato ebreo i alifato arabi. Los prinsipales manuskriptos son las konosidas komo hardjas, versos finales de poemas en arabi klasiko. djeneralmente estavan eskitos en arabi andalusi, ama una chika parte de eyos hueron redaktados en romanse andalusi. Ditas hardjas son los egsemplos de poesia mas antiga de entre las linguas romanses. Los primos tekstos hueron de autores djudios komo Yehuda Halevi i Moshe Ibn Ezra. El teksto dalkavo se deve a Rambam, un glosario ke redakto en su eksilyo en Ayifto y resien deskuvierto. 

## Karakterístikas linguístikas
El romanse andalusi se karakteiza por una huerte tendensia konservadora adjuntada a una grande influensia del arabi. Las prinsipalas karakteristikas son:

* A diferensia del resto de linguas romansas iberikas, las konsonanes sordas intervokalikas no sonorizaron (p. e. lupus> lyopu)
* Palatalisasion de /s/ y /l/ insisalas (p- e. solem>sholi)
* Konsevasion de las consonantes yeminadas latinas (p. e. ratta>ratta)
* Sierre de las vocalas finales (p. e. homine(m)>uemni)
* Leksiko latino ke no se konsevo en otras linguas romansas (p. e. retro>retru)
Lingua madjar

**Madjar** (en Madjar: Magyar nyelv pronunsiado [ˈmɒɟɒr ˈɲɛlv]) es una lingua favlada en Madjaristan, i es unas de las linguas ofisiales de la Union Evropea.

Madjar
Numero π

El **numero Pi (π)** es un numero matematik o fundamental ke representa la razon konstante entre la longura de la sirkunferensia de un sirkulo i su diametro. Esta razon es independiente del tamanyo del sirkulo i es valida para todos los sirkulos en la geometria euklidiana.

El valor numeriko de pi es aproksimadamente 3,1415926535…, i sus sifres desimalas kontinuan indefinidamente sin apresentar dingun patron repetitivo.

**Definision matematika**

Formalmente, pi se define komo:

[

\pi = \frac{C}{d}

]

onde C arepresenta la sirkunferensia i d el diametro del sirkulo. Dita definision permite la formulasion de diversas relasiones fundamentales en la jeometriya plana.

**<big>Propietas</big>**

Pi posee propiedades matematikas importantes:

Es un numero irrasional, ya ke no puede ser ekspresado komo fraksion de dos enteros i su ekspansion desimala es infinita i no periodika.

Es un numero transendental,  lo ke sinyifka ke no es solusion de dinguna ekuasion polinomial kon koefisientes enteros.

Estas propiedades fueron demostradas entre los sieglos XVIII i XIX, i tienen konsekuensias importantes para la teoria de los numeros i la jeometriya.

**<big>Aplikasiones en la jeometriya</big>**

Pi es esensial para el kalkulo de magnitudes sikulares, komo:

Longura de la sirkunferensia:

  ( C = 2\pi r )

Area del sirkulo:

  ( A = \pi r^2 )

onde r es el radio del sirkulo. Pi tambien aparese en formulas relasionadas kon esferas, silindros i otras figuras jeometrikas.

**<big>Pi en otras ramas del saver</big>**

El numero pi aparese en munchas areas de las matematikas i de las siensias naturalas, inkluyendo:

Trigonometria i analisis matematiko

Fisika, espesialmente en el estudio de ondas, mekanika i teoria elektromagnetika

Probabilitas i estatistika

Injeneriya, arkitektura i teknolojia

Su presensia en ekuasiones fundamentales demostra su karakter universalo.

**<big>[[Istoria]]</big>**

Aproksimasiones de pi eran ya konosidas por varias sivilizasiones antigas, komo los babilonios, los ayiftianos i los gregos. El matematik o grego Arkimedes de Sirakusa hue uno de los primos en estimar pi kon metodo jeometriko riguroso.

El simbolo π fue introdusido en 1706 por el matematiko William Jones i hue mas tarde adoptado i difuzido por Leonhard Euler, lo ke kontribuyo a su uso estandar en la matematika moderna.

Importansia

Pi okupa un lugar sentralo en la matematika por su rol en la relasion entre jeometriya, analisis i fisika matematika. Es konsiderado uno de los numeros mas importantes del saver umano debido a su aplikasion amplia i a su presensia konstante en modelos matematikos de fenomenos naturalos.
Resident Evil

**Resident Evil** (konosido en Djapon komo *Biohazard*) es una serie de djugos de video de terror i surbivensia, kriada por la kompanyiya djaponeza Capcom. El primo djuego hue publikado en 1996 para la konsola PlayStation, i tuvo un grande impakto en el djenero de terror en los djuegos de video.

La serie es famoza por su atmosfera eskura, las sus istoryas de virus biolojikos, zombis, i otros chanavares, ansi komo por el menester de azer buena estratejia i la mankansa de armas i rekursos.

## Istorya
La istorya de *Resident Evil* se konsentra en las konsekuensas de eksperimentos biolojikos, sovre todo el virus-T, dezvelopado por la Umbrella Corporation. Estos eksperimentos traen a la transformasyon de benadames i animales en zombis i chanavares. 
Munchas de las aventuras afitan en la sivdad de Raccoon City, ande el virus se esparte i kavza una katastrofa grande. Los protagonistas luchan para surbivir i para deskuvrir la vedrad ke afita kon Umbrella Corporation.

## Djugabilita
Los primeros djuegos de la serie son konosidos por tener:

* Kamara fiksa
* Movimentos limitados
* Amunisyon eskasa
* Rompekavesas para avansar

Avagar avagar, la serie troko el su estil. Versiyones mas muevas, komo *Resident Evil 4*, apresentaron una kamara detras del personaje i mas aksyon, ama otras versiyones, komo *Resident Evil 7* i *Resident Evil Village*, tornaron a una eksperiensia de terror mas intensa, en prima persona.

## Personajes prinsipalos
Entre los personajes mas konosidos de la serie estan:

* **Chris Redfield**, un askier i membro de huerzas espesialas
* **Jill Valentine**, eksperta en eksplosivos i taktiks
* **Leon S. Kennedy**, polis ke se torna eroiko
* **Claire Redfield**, ermana de Chris
* **Albert Wesker**, antagonista prinsipiala en munchos djugos

## Enfluensia
*Resident Evil* es una de las series mas emportantes en la istorya de los djugos de video. La serie enfluensio munchos otros djugos de terror i surbivensia. Aparte de los djugos, *Resident Evil* hue adaptado en:

* Filmos
* Series de televizyon
* Novelas
* Komiks

La serie kontuneo a ser popular en todo el mundo, kon muevas versiyones i remakes de titolos klasikos.

## Ver endemas
* Silent Hill
* Project Zero
Kateggoría:Resident Evil Kateggoría:Djugos de video
Raccoon City

**Raccoon City** es una sivdad fiktisia en los Estados Unidos, ke aparese en la serie de djuegos de video Resident Evil, kriada por la kompanyía Capcom. La sivdad es konosida por ser el sentro del brote del virus-T, una arma biolojika desvelopada por la korporasyon Umbrella.

Raccoon City es uno de los lugares mas importantes i simbolikos de la serie, sovre todo en *Resident Evil 2* i *Resident Evil 3: Nemesis*.
----

## Deskripsyon
Abante el brote, Raccoon City era una sivdad medyana, kon una populasyon normal, una ekonomía estable i servisios komunalos komo ospitales, eskuelas i una departamenta de polisya.

La sivdad se topava serka de las montanyas Arklay, ande Umbrella teniya fasilidades sekretas para eksperimentos biolojikos. Estas fasilidades fueron el orijin del dezastre.
----

## El brote del virus-T
El brote ambeso en 1998, kuando el virus-T se esparzio en la sivdad por medio de ratas i agua kontaminada. En poko tiempo, la mayor parte de la populasyon se transformo en zombis u otras kreaturas mutadas.

La situasyon salyo de kontrol, i el gobyerno no pudo detener la propagasyon del virus.
----

## Destruksion de la sivdad
Para evitar ke el virus se esparziera a otras sivdades, el gobyerno de los Estados Unidos tomo la desizyon de destruir Raccoon City kon un atake nuklear. La sivdad fue kompletamente eliminada, i el evento fue kuvrido komo un “aksidente industrialo”.

Esta destruksion marko un punto kavesal en la istorya de la serie *Resident Evil*.
----

## Lugares importantes
Algunos de los lugares mas konosidos de Raccoon City inkluyen:

* Raccoon Police Department (RPD) – la estacion de polisya, antes un muzeo
* Raccoon City Hospital – ospital afetado por el virus
* Umbrella Laboratories – fasilidades sekretas debasho de la sivdad
* Las Alkantarillas – parte del sistema de drenaje onde se esparzio el virus.

----

## Influenza en la serie
Raccoon City es konsiderada uno de los eskenerios mas ikonikos de *Resident Evil*. Munchos personajes prinsipalos, komo Leon S. Kennedy, Claire Redfield i Jill Valentine, ambesan sus istoryas aki.

La sivdad aparese endemas en remakes, filmas, i otros medios relacionados kon la serie.
Kateggoría:Resident Evil Kateggoría: Djugos de video
Virus-T

El **Virus-T** es un virus fiktisio ke aparese en la serie de djugos de video Resident Evil, kriada por la kompanyiya Capcom. El virus fue dezvelopado por la korporasion Umbrella komo una arma biolojika. Es konsiderado el elemento sentralo del brote en Raccoon City i la kausa de la transformasion de umanos i animales en zombies i otras kreaturas mutadas.
----

## Deskripsyon
El Virus-T es un virus djenetiko ke altera las selulas de los organismos ke kontamina. Los su efektos dependen del hospedar:

* Umanos kontaminados se transforman en zombies i pierden el meoyo.
* Animales, komo perros, serdos o aves, mutan en kreaturas agresivas.
* Personas kon siertas mutasyones djenetikas, komo Wesker, pueden dezvelopar abilitas espesialas.

El virus endemas puede mutar i dar orijin a muevas formas de monstruos, komo el Licker, el Tyrant i otrunas kreaturas bioteknikas.
----

## Orijin
El virus fue desvelopado en los laboratorios de Umbrella en las montanyas Arklay, sovre todo en las fasilidades de Raccoon City. El su nombre proviene de “Tyrant”, un projekto oridjinalo de Umbrella para krear supersoldados.
----

## Propagasyon
El Virus-T se esparze de varias maneras:

* Kontakto direto kon fluidos o mordidas
* Ratas i otros animales kontaminados
* Aire o agua en algunas fasilidades

Estas formas de propagasyon kausaron el **brote en Raccoon City** en 1998, eskapando del kontrol de Umbrella.
----

## Efectos
Los efektos principalos del Virus-T inkluyen:

* Transformasion de umanos en zombies
* Mutasyones groteskas en animales i umanos
* Incremento de huerza i agresivita en algunas formas mutadas
* En kasos especialos, resistensia a danyos fisikos i redjenerasyon aselerada

----

## Influensia en la serie
El Virus-T es el motor de la istorya de Resident Evil. Munchos djugos, personajes i episodios de la serie versan en torno a los brotes del virus, el su kontrol i la lucha kontra Umbrella.

Aparte de los djuegos, el virus aparece en filmes, novelas i komiks arelasionados kon la serie.
----

Kateggoría:Resident Evil Kateggoría:Djugos de video
Korporasyon Umbrella

La **Korporasyon Umbrella** es una korporasyon de fiksion ke aparese en la serie de djugos de video Resident Evil, kriada por Capcom. En publiko, Umbrella se apresenta komo una kompanyiya farmaseutika i de bioteknolojiya, ama en sekreto es responsavle por el dezvelopamiento de armas biolojikas.

## Deskripsion
Umbrella es una de las kompanyiyas mas grandes del mundo en el universo de Resident Evil. Produse milizinas i teknolojiyas medikas, ama endemas konduize eksperimentos ilegales kon virus mutantes.

## Aktividades sekretas
La korporasyon dezvelopo varios virus, el mas konosido el Virus-T. Ditos eksperimentos kavsaron eksplosiones biolojikas, sovre todo el dezastre de Raccoon City. Umbrella endemas krio armas bioteknicas, komo el Tyrant, kon el buto de ser kullaneado por militares.

## Kayida de la korporasyon
Dospues de los evenementos de Raccoon City, Umbrella hue akuzada de krimenes graves. Investigasyones i prochesos legales yevaron a la kayida finansiera i a la disolusyon de la korporasyon.

## Enfluensia en la serie
Umbrella es el antagonisto prinsipalo en munchas versiyones de Resident Evil. Su rolo es sentral en la istorya i en el dezvelopamiento de munchos personajes.

Kateggoría:Resident Evil
Silent Hill

**Silent Hill** es una serie de djugos de video de terror psikolojiko, kriada por la kompanyiya djaponeza Konami. El primo djugo hue publikado en 1999 para la konsola PlayStation. La serie es konosida por su atmosfera opresiva, nevlina espeza i una istorya simbolika i ambigua.

## Deskripsyon
Los djugos de Silent Hill afitan en la sivdad de Silent Hill, un lugar misteriozo i ulvidado, ande la realita se meskla kon alusinasyones i espantos internos de los personajes. La sivdad se apresenta komo un espasio psikolojiko, mas ke solo fisiko, arefleshando la kulpa, el trauma i los sekretos de los protagonistas.

## Djugabilita
La serie esta karakterizada por:

* Eksplorasyon lenta
* Kombate limitado
* Enemigos simbolikos
* Rompekavesas psikolojikos

La nevlina i la eskureza son uzadas en el djugo para muchiguar tensyon i limitan la vista del djugador.

## Istorya i temas
Las istoryas de *Silent Hill* avlan de temas profundos komo:

* Kulpa i redensyon
* Trauma psikolojiko
* Relijyon i kultos
* Identita i memoria

Munchos evenementos no son klaros i kedan a interpretasyon del djugador.

## Enfluensa i legado
*Silent Hill* es konsiderada una de las series mas emportantes del terror psikolojiko en los djugos de video. Metio muncha enfluensia en otros djugos, filmos i ovras de kultura popular. La serie hue adaptada en filmos, novelas i komiks, i kontunea a tener una grande baza de admiradores.

Kateggoría:Silent Hill Kateggoría:Djugos de video
Project Zero

**Project Zero** (konosido en algunos payises komo **Fatal Frame**) es una serie de djugos de video de terror, kreada por Tecmo. El primer djugo hue publikado en el anyo 2001. La serie es konosida por la su atmosfera eskura, su enfoke en el terror tradisional japonezo i por kullanear shedimes komo enemigos prinsipalos.

## Deskripsyon
Los djugos de *Project Zero* se pasan en lugares aislados i olvidados, komo konakes, viyas o templos. La istorya se basa en maldisyones, rituales eshuguados i almas atrapadas. El elemento sentral del djugo es la Kamara Eskura, una kamara espesiala ke permite mirar i azer eksorsizmos a shedimes. 

## Djugabilita
La serie se karakteriza por:

* Terror lento i tensyon psikolojika
* Manko gerreyar direkto
* Inimigos espiritualos
* La Kamara Eskura komo arma prinsipala

El djugador kale konfrontarse kon los shedimes de serka kon el buto de aresivir mas enerjiya i azerse mas puederozo, lo kualo muchigua la tensyon.

## Istorya i temas
*Project Zero* trata temas komo:

* Muerte i dolyo 
* Ritual i tradisyon
* Maldisyones de famiya
* Shedimes i el mundo de los muertos

Las istoryas estan influensyadas por el folklor djaponezo.

## Influensia i legado
La serie es konsiderada una de las mas terrorifikas en los djugos de video. Kavzo muncha influensia en otrunos djugos del djenero i mantiene una baza de admiradores fideles. Endemas de los djugos, *Project Zero* tuvo adaptasyones en romansos i komiks.

## Ver endemas
* Silent Hill
* Resident Evil
Kateggoría:Project Zero Kateggoría:Djugos de video
Stromatoveris

**Stromatoveris** es un djenero de organismo fosil de los depositos de Chengjiang en Yunnan, ke al empesijo hue asosiado kon el fósil Charnia (en sentído estrikto, los Charniomorpha) de la biota de Ediakara. 

Ama tal afinita hue konsiderada komo implausivle desde el punto de vista del desvelopamiento, i por esto *Stromatoveris* hue pensada komo un ctenoforo basalo sesilo, o komo un organismo sesilo estrechamente relasionado kon los ctenóforos. Sin embargo, un analisi filodjenetiko del anyo 2018, fecho por Jennifer Hoyal Cuthill i Jian Han, indiko ke *Stromatoveris* era un miembro de *Animalia.*
Dickinsonia

**Dickinsonia** es un gjenero de organismos preistorikos ke bivieron en el periodo Ediakarano, antes de la eksplosión kambriana, faze mas de 550 milyon de anyos. Es uno de los fosiles mas konosidos de la fauna ediakarana i fue deskubierto por primera vez en Ostralia.

### Deskripsyon
Los organismos del djenero Dickinsonia tenian una forma ovalada o redonda, kon un puerpo plano i simetriko. El puerpo estava dividido en munchos segmentos repetitivos ke saliyan de una linea sentrala. Estas kriaturas no teniyan ni boka, ni ojos, ni organos internos klaros.

El tamanyo de Dickinsonia variava muncho: algunas espesies midian solo unos sentimetros, por ora ke otras podiyan alkansar mas de un metro de largura.

### Klasifikasyon i natura
Por munchas anyadas, los sientifikos no estavan de akuerdo sovre lo ke era Dickinsonia. Al empesijo, se pensava ke podia ser un tipo de meduza, un gusano, un liken, o ainda un organismo totalmente distinto de los animales modernos.

Estudios mas resientes, inkluyendo el deskubrimiento de kolesterol fosilizado, indikan ke Dickinsonia era muncho probablemente un animal, lo ke la konvierte en uno de los animales mas viejos konosidos.

### Modo de bida
Se kreye ke Dickinsonia biviya sovre el fondo de la mar, en aguas poko profundas. Probavlemente se moviya lentamente sovre el sedimento i se alimentava absorviendo nutrientes direktamente del suelo marino, sin un sistema digestivo komplesho.

### Importansia siantifika
Dickinsonia es muy importante para entender el orijin de los animales i la evolusión de la vida kompleja en la Tierra. Muestra ke los animales ya egzistian antes del período kambriano, anke eran muncho diferentes de los animales modernos.

### Deskubrimiento
Los primeros fósiles de Dickinsonia fueron deskubiertos en Australia del Sur en los anyos 1940. Mas tadre, fósiles semejantes fueron encontrados en Rusia i otros lugares del mundo.

Kateggoría:Vida ediakariana
Yulaf

El **yulaf** es una planta sereal del djenero *Avena*, de la famiya *Poaceae* (gramineas). La espesie mas kultivada es *Avena sativa*, yamada endemas **yulaf**. Es kullaneada tanto para la alimentasion de benadames komo para bestias, i es apresiada por su valor nutrisionalo alto .

## Etimolojiya
El biervo *yulaf* es de orijin turko i es el ekivalente del biervo latino *avena*, ke paso a las lenguas romansas. En djudio, el biervo tomo el lugar de los biervos uzados en la peninsola iberika komo *avena*, *aveia*, *alcacer*, *cibada* i *civada*.

## Orijin i istoria
La *avena* fue orijinalmente una planta yabani ke kresia komo mala yerba entre otros sereales, komo el trigo i la sevada. Su domestikasion prinsipio mas tadre ke la de otros granos, probavlemente en Evropa i Asia Oksidentala.

Durante la Antikita i la Edad Media, el yulaf fue mas kullaneado para alimentar bestias, espesialmente kavayos. Kon el tiempo, su konsumo por los benadames muchiguo, en partikular en rejiones de klima yelado i kon umidad, ande otros sereales kresian kon difikulta.

## Deskripsion botanika
El yulaf es una planta ke krese durante una anyada i ke puede alkansar entre 0,6 i 1,5 metros de altesa. Tiene tijas flakas i ojas lungas i estrechas. Las flores konforman una panikula avierta, diferente de la espiga serrada del trigo. La simiente del yulaf esta guadrada por una kazika dura, ke en munchos kavzos kale ser arronjada antes del konsumo.

## Kultivo
El yulaf se adapta bueno a klimas templados i yelados. Prefere tierra kom unidad i no tolera bien la kalor huerte. Por dita razon, es kultivado prinsipalmente en Evropa, Kanada, Rusia i partes del norte de Amerika. Puede ser kultivado tanto para la produksion de simiente komo para alimento de bestias.

## Varietas i tipos
Egzisten munchas espesies del djenero *Avena*, ama la mas emportante para la alimentasion umana es *Avena sativa*. Los produktos mas konosidos del yulaf son:

* Yulaf integral
* Kopos de yulaf
* Farina de yulaf

### Uzo alimentario
El yulaf se kome en varias formas, inkluyendo lapas, panes, biskochos i bevidas vejetalas. Es konsiderada un alimento saludozo por su kontenido de fibra, espesialmente beta-glukanos, i por su aporte de proteinas, vitaminas i minerales.

## Importansia ekonomika i nutrisionala
El yulaf es importante tanto en la agrikultura komo en la alimentasion. En munchos payises es una huente esensiala de alimento para las bestias komo las vakas, i en la dieta umana es valutozo por su kontribusion a una alimentasion balansada.

## Ver endemas

* Sereales
* Trigo
* Sevada
* Agrikultura
Kateggoría:Kultivos
Solitreo

El **Solitreo** (ebreo: סוליטריאו, סוֹלִיטְרֵיוֹ) es una forma kursiva del alefbet ebreo. En el Imperio Otomano era la forma kullaneada para eskrivir a mano en Djudio, ansina komo el Rashi era la forma uzada en las emprimeriyas. Es konsiderado uno de los padres de la eskritura moderna en ebreo.
## Istoria

Istorikamente, el Solitreo fue uzado komo la forma standard de eskritura a mano del djudeo-espanyol en los Balkanos i en la Turkiya, ke kompletava el kondjunto de karakteres de la eskritura Rashi uzada para la emprimeriya. En las komunitas sefardis del Maghreb i del Levante, era kullaneado para manuskritos en ebreo i en djudeo-arabo. Anke tanto las formas balkanikas komo las del Magreb-Levante son yamadas Solitreo, eyas son bastante distintas, i los ke meldan un tipo no les aze kolay meldar el otruno estil.

Kon la dekadensia del djudeo-espanyol i la dispersion de los sentros de povlasyon sefardi, los enshemplos de Solitreo se izieron raros. La digitalisasyon de fevrero de 2012 de las memorias de un merkader djudio de fines del syeklo 19 de Selanik, Imperio Otomano, eskapada por akademikos de la Universita de Stanford, proveyo un rekurso muevo i de alta kalidad para los abediguadores i aktivistos del djudeo-espanyol i del Solitreo.

## Komparasyon kon otras eskrituras Ebreas

## Referensias

Kateggoría:Lingua djudeo-espanyola
Kateggoría:Alefbet ebreo
Bartolomé Bermejo

**Bartolomé Bermejo** (aktivo en el sieglo XV) hue el pintador mas importante del gotiko tardiyo en la Korona de Aragon. Es konosido por su grande maestriya teknika, el uso rafinado del kolor i el realismo de las sus figuras, ke lo faze uno de los artistas mas destacados de su tiempo en la Peninsola Iberika.

Bermejo nashio en Kordoba, ama lavoro en varias sivdades, entre eyas Valensia, Daroka, Zaragoza i Barselona, i resivio enkargos de katedrales, iglezias i kofradiyas. Su estilo amuestra influensiyas flamenkas, espesiyalmente en el tratamyento de la luz, de los detalyos i de las teksturas.

En la vida personal de Bartolomé Bermejo ay datos ke tienen yevado a munchos istoriadores a favlar de su posivle relasiyon kon el mundo de los konversos. Se save ke la su mujer era konversa, es dizir, de orijin djudiyo konvertida al kristiyanizmo. En el kontektso de la epoka, este fecho era sosial i relijyozamente sensivle.

Por esta razon, algunos estudiozos tienen propuesto ke el mizmo Bermejo pudo aver sido kripto-djudiyo, o al menos tener vínkulos estrechos kon komunidades de konversos ke manteniyan, en sekreto, algunas pratikaas del djudaizmo. No ay provas dokumentales definitivas ke konfirmen esto, ama la ipotesis se apoya en el ambiente sosialo de la su bida, en las sus relasiyones personales i en el fecho de ke se moviya en sirkulos onde aviya munchos konversos.

Endagora, Bartolomé Bermejo es rekordado principalmente por la su ovra artistika, ke okupa un lugar muncho importante en la istoriya del arte ispano, i la su figura sigue siendo objekto de estudio tanto por la su pintura komo por el kontektso istoriko i kultural en el ke bivio.

Kateggoría:Espanyoles
Kateggoría:Pintadores
Kateggoría:Artistos djudeo-espanyoles
ChatGPT

**ChatGPT** es un program de intelijensia artifisiala fecho por la kompanya OpenAI. Esta desenyado kon el buto de aresponder a kestyones i azer moabet kon personas en 95 linguas; en djudio ainda mete munchos biervos en kastilyano i no save azer la diferensia kon esta lingua. ChatGPT se baza en modelos grandes de linguaje ke se ambezan de tekstos kon el buto de ofrir repuestas kon senso i utiles.

### Istoria

ChatGPT fue apresentado por OpenAI en el sieklo XXI komo parte del dezvelopamiento de teknolojiyas de intelijensia artifisiala. El sistem es una kontuneasyon de modelos anteriores de la famiya GPT (Generative Pre-trained Transformer), treinados kon grandes kantidades de datos.

### Fonksionamiento
ChatGPT puede aresponder a kestyones, ayudar a eskrivir tekstos, tresladar entre lashones i dar eksplikasyones sovre munchos temas. No tiene konsiensia ni opiniones proprias; las sus repuestas se bazan en patrones ke tiene ambezados durante el su treinamiento.

### Uzo
El program es kullaneado en edukasyon, asistensia teknika, eskritura i komunikasyón jenerala. El su uso es regulado por reglas de OpenAI kon el buto de asegurar ke seya kullaneado de manera seguro i etiko.

## Ver endemas
*Claude
*Gemini
*DeepSeek
*Grok
*Perplexity

## Referensias


Kateggoría:Intelijensia artifisiala